2017–18 ईरानी विरोध प्रदर्शन
2017–18 ईरानी विरोध प्रदर्शन (फ़ारसी: تظاهرات ۱۳۹۶ ایران) सम्पूर्ण ईरान में होने वाले विरोध प्रदर्शनों की एक शृंखला है। यह प्रदर्शन 28 दिसम्बर 2017 को ईरान के दूसरे सबसे बड़े नगर मशहद से प्रारम्भ हुए जिसका प्रमुख उद्देश्य ईरानी सरकार की आर्थिक नीतियों का विरोध करना था। जैसे जैसे यह विरोध प्रदर्शन पूरे देश में फैले, इसका उद्देश्य विस्तृत होकर ईरान के सर्वोच्च नेता अली ख़ामेनेई की कट्टर धार्मिक नीतियों के विरोध तक पहुँच गया।